Data publicació:21/01/2004
Any publicació:16
Data document:18/12/2003

Llei 15/2003, del 18 de desembre, qualificada de protecció de dades personals.
Atès que el Consell General en la seva sessió del dia 18 de desembre del 2003 ha aprovat lasegüent:
llei 15/2003, del 18 de desembre, qualificada de protecció de dades personals

Exposició de motius
Aquesta Llei té per objectiu regular el tractament que tant persones o entitats privades com
l'Administració pública andorrana duen a terme sobre les dades corresponents a persones físiques.
Aquesta regulació persegueix tres objectius fonamentals: primer, aportar un grau de protecciósuficient i raonable al dret que tota persona té a la seva intimitat, dret fonamental reconegut per laConstitució al seu article 14; segon, que aquesta protecció no impliqui l'establiment d'obligacions
excessives que
puguin impedir o dificultar greument les activitats econòmiques, administratives o de gestió de lesentitats públiques i privades andorranes; tercer, aproximar la legislació andorrana a les normatives
del nostre entorn en aquesta matèria. Amb la regulació que conté aquesta Llei s'ha cercat l'equilibri
entre aquests tres principis.
La regulació del tractament de dades personals no és desconeguda en el nostre país. Així, el
Reglament sobre el banc de dades del sector públic, aprovat l'any 1976, ja establia tota una sèrie deprevisions per al tractament de dades personals, tot i que limitava el camp d'acció a la utilització deles dades dels administrats en el sector públic.
Tenint en compte aquest precedent, la regulació establerta en aquesta Llei conté una previsió
específica relativa al tractament de dades per part de l'Administració andorrana i inclou altres
qüestions que s'han considerat fonamentals en la regulació del tractament de dades personals.
Així, el capítol primer de la Llei regula l'àmbit territorial i material, amb identificació de lesmatèries que, per la seva especificitat, s'han d'excloure del seu àmbit d'aplicació; el capítol segon
defineix els principis fonamentals aplicables a qualsevol tractament de dades personals; el capítol
tercer, els requisits específics aplicables al tractament de dades personals per part d'entitats
privades; el capítol quart, els requisits específics per al tractament de dades personals per partd'entitats públiques; el capítol cinquè, les infraccions i sancions que es deriven de l'incompliment dela Llei; el capítol sisè, els requisits aplicables a les comunicacions internacionals de dades
personals; el capítol setè, l'autoritat pública encarregada de vetllar pel compliment de la Llei; i,
finalment, s'estableixen les disposicions de caràcter transitori, addicionals i finals que faciliten elcompliment de la Llei.

Capítol primer. Objectiu, àmbit de la Llei i exclusions
Article 1
Objectiu
Aquesta Llei té per objectiu protegir i garantir, pel que fa al tractament i a la utilització de dades
personals, els drets fonamentals de les persones, i especialment els relatius a la intimitat.

Article 2Àmbit d'aplicació
Aquesta Llei és aplicable a les dades de caràcter personal que siguin susceptibles de tractament i aqualsevol ús posterior d'aquestes dades.
Article 3
Definicions
A l'efecte d'aquesta Llei s'entén per:1. Dades personals: tota informació relativa o vinculada a persones físiques identificades oidentificables.
2. Tractament de dades personals: tota operació aplicada o realitzada sobre dades personals, sigui ono sigui de forma automatitzada.
3. Fitxer de dades personals: conjunt estructurat i organitzat de dades personals, qualsevol que sigui
la seva forma o modalitat de creació, emmagatzematge, organització i accés.
4. Responsable del tractament: persona física o jurídica, de naturalesa pública o privada, que
decideix sobre el tractament de dades personals i els mitjans que es destinaran a tal tractament, i que
vetlla perquè les finalitats que es pretén assolir amb el tractament es corresponguin amb lesconcretades en la norma o en la decisió de creació del fitxer.
5. Prestador de serveis de dades personals: persona física o jurídica, de naturalesa pública o privada,que tracta les dades per compte del responsable del tractament, o que accedeix a les dades personals
per a la prestació d'un servei a favor i sota el control del responsable del tractament, sempre que noutilitzi les dades a què tingui accés per a finalitats pròpies, o que no les faci servir més enllà de les
instruccions rebudes o per a finalitats diferents del servei que ha de prestar a favor del responsable.
6. Persona interessada: persona física a la qual corresponen les dades de caràcter personal objecte detractament.
7. Registres públics: tots els fitxers de dades personals el responsable del tractament dels quals sigui
una entitat pública, als quals les persones interessades estan obligades a facilitar les seves dades aefectes d'inscripció o a altres efectes.
8. Registres públics accessibles: registres públics als quals qualsevol ciutadà o entitat, tant pública
com privada, hi pot tenir accés.
9. Comunicació de dades: qualsevol cessió de dades de caràcter personal que el responsable deltractament dugui a terme en favor d'un tercer destinatari de les dades, sempre que les dades siguin
utilitzades pel destinatari per a les finalitats que els són pròpies, incloent-hi qualsevol accés que eldestinatari pugui tenir a les dades sota el control del responsable del tractament.
10. Destinatari: tercera persona, física o jurídica, de naturalesa pública o privada, que tingui accés auna comunicació de dades.

11. Dades sensibles: dades referents a opinions polítiques, creences religioses, pertanyença aorganitzacions polítiques o sindicals, salut, vida sexual o origen ètnic de les persones interessades.
12. Fitxers de naturalesa privada: fitxers de dades personals el responsable del tractament dels quals
és una persona física o una persona jurídica de naturalesa privada o una societat pública sotmesa al
dret privat.
13. Fitxers de naturalesa pública: fitxers de dades personals el responsable del tractament dels quals
és l'Administració pública.
14. Comunicació internacional de dades: tota comunicació de dades, o tot accés a les dades per partd'un prestador de serveis de dades personals, quan els destinataris de la comunicació o els prestadorsde serveis estiguin domiciliats a l'estranger, o emprin mitjans de tractament de dades personals
ubicats a l'estranger per a la comunicació de les dades o per a la prestació delservei.
15. Normes de creació de fitxers de naturalesa pública: decrets aprovats i publicats perl'Administració general o, en el cas dels comuns, les disposicions que siguin aplicables d'acord amb
la Llei qualificada de delimitació de competències dels comuns, destinats a regular la creació, lamodificació o la supressió de fitxers de naturalesa pública, d'acord amb els requisits establerts en els
articles 30 i 31 d'aquesta Llei.
Article 4Àmbit territorial
Aquesta Llei s'aplica a la creació de fitxers i al tractament de dades personals per responsables detractament domiciliats al Principat d'Andorra, o constituïts conforme a les lleis del Principatd'Andorra.
Igualment, aquesta Llei és aplicable als tractaments de dades realitzats per responsables detractament no domiciliats al Principat o no constituïts conforme a les lleis del Principat d'Andorra,quan facin servir mitjans de tractament ubicats en el territori del Principat.
Article 5
Exclusió de matèries
Queden fora de l'àmbit d'aplicació d'aquesta Llei el tractament de dades personals relatives a lesmatèries següents:
Seguretat de l'Estat
Investigació i prevenció d'infraccions penals
Article 6
Fitxers particulars
Queden fora de l'àmbit d'aquesta Llei els tractaments de dades personals quan el responsable deltractament sigui una persona física, i destini les dades a finalitats exclusivament particulars, com ara
les agendes personals o els directoris personals d'adreces i dades de contacte de persones
interessades relacionats amb la persona física responsable del tractament.

Article 7
Dades de persones físiques vinculades a la seva activitat empresarial, professional o comercial
Queden fora de l'àmbit de la Llei les dades de persones físiques vinculades a la seva activitat
empresarial, professional o comercial, en les circumstàncies següents:a) Dades de personal de persones jurídiques o d'establiments comercials o professionals, quan la
informació vinculada a la persona física es refereixi únicament a la seva pertinença a l'empresa o al'establiment, o a la seva qualitat professional en el si de l'empresa o l'establiment.
b) Dades de persones físiques pertanyents a col·lectius professionals, sempre que les dades esrefereixin únicament a l'activitat professional de la persona i a la seva pertinença a un col·lectiu
professional determinat.
c) Dades de professionals autònoms o d'establiments professionals o comercials, quan les dades esrefereixin únicament a la seva activitat professional o comercial.
Article 8
Aplicació supletòria de la Llei
Aquesta Llei s'aplica, amb caràcter subsidiari, a allò que no estigui regulat en la normativa aplicablea registres públics i en la normativa aplicable al secret bancari. En cas de contradicció entre aquesta
Llei de dades personals i les normatives específiques esmentades, prevalen aquestes últimes, que encap cas s'han d'entendre derogades per aquesta Llei qualificada de protecció de dades personals.
Article 9
Secret professional
Aquesta Llei s'aplica amb caràcter addicional a les normes reguladores del secret professional, per a
les activitats i professions sotmeses a aquesta obligació, normes reguladores que en cap cas s'hand'entendre derogades per aquesta Llei.

Capítol segon. Principis aplicables al tractament de dades personals

Secció primera. Principi general
Article 10
Adequació a la lleiÚnicament són lícits els tractaments de dades de caràcter personal que es realitzin conforme el que
disposa aquesta Llei.
Secció segona. Qualitat de les dades
Article 11
Requisits generals de tot tractament
Els tractaments de dades personals només els poden dur a terme els responsables del tractament, si
reuneixen els requisits següents:a) Que el tractament sigui realitzat per a les finalitats previstes, en la norma o en la decisió decreació dels fitxers de dades personals.
b) Que les dades objecte de tractament es corresponguin amb les dades personals reals de lespersones interessades, i que, a aquests efectes, es prenguin mesures per actualitzar-les o suprimirles.
c) Que les dades siguin conservades durant els terminis màxims que, d'acord amb la normativa
vigent, siguin aplicables i, en qualsevol cas, durant el termini màxim que sigui necessari per a la
finalitat prevista per al seu tractament.
D'acord amb la legislació específica, i atesos els valors històrics o científics, s'ha d'establir per
reglament el procediment pel qual es decideixi el manteniment íntegre de determinades dades.
Article 12
Confidencialitat i seguretat
Els responsables de tractament han d'establir les mesures tècniques i d'organització necessàries per
garantir la confidencialitat i la seguretat de les dades personals que siguin objecte de tractament.
Si la totalitat o una part del tractament s'encarrega a prestadors de serveis de dades personals,
correspon al responsable del tractament la responsabilitat que els prestadors tinguin establertes
mesures tècniques i d'organització suficients per garantir la confidencialitat i la seguretat de lesdades objecte del servei. A aquest efecte, els responsables del tractament han d'exigir als prestadorsde serveis de dades personals l'establiment de les mesures tècniques i d'organització que elresponsable de tractament consideri mínimes, sempre que aquestes mesures mínimes escorresponguin amb les que el mateix responsable tingui establertes per a tractaments de dadespròpies i de naturalesa anàloga als que siguin objecte del servei.
Secció tercera. Dret d'informació
Article 13
Obtenció de dades de la persona interessada
En el moment de la recollida de les dades, la persona interessada té dret a ser informada, per part delresponsable del tractament, de les circumstàncies següents:a) Identitat del responsable del tractament.
b) Finalitat del tractament de les dades sol·licitades.
c) Destinataris o tipus de destinataris de les dades.
d) Drets d'accés, rectificació i supressió de les seves dades i com pot exercir-los.
e) Del seu dret a no atorgar el consentiment per al tractament de les dades, i de les conseqüències deno atorgar-lo.
Article 14
Excepcions al dret d'informació
Els responsables del tractament no estan obligats a facilitar la informació indicada en l'article
anterior quan s'hagi inclòs en les normes de creació de fitxers de naturalesa pública previstes enl'article 30.

Article 15
Dret d'oposició
Qualsevol persona interessada té dret a oposar-se que les seves dades siguin objecte de tractament
per part d'un responsable de tractament, quan aquest no hagi obtingut les dades directament de lamateixa persona interessada.
A aquests efectes, quan un destinatari de dades de caràcter personal sigui objecte d'una comunicació
de dades, i dintre d'un període màxim de quinze dies a comptar del moment en què rebi les dades,
ha d'informar les persones interessades de les quals hagi rebut les dades de les circumstàncies
següents:a) Identitat del nou responsable del tractament.
b) Identitat de la persona física o jurídica de la qual el responsable ha rebut les dades.
c) Finalitat del tractament de les dades obtingudes.
d) Destinataris o tipus de destinataris de les dades.
e) Drets d'accés, rectificació i supressió de les seves dades i com pot exercir-los.
Dintre d'un termini màxim d'un mes des del moment en què les persones interessades hagin estat
informades de les circumstàncies anteriors, aquestes persones poden exercir el seu dret d'oposició,
sol·licitant al nou responsable del tractament la supressió de les seves dades. Si al final d'aquest
termini no han exercit el seu dret d'oposició, s'entén que consenten al tractament per part del nou
responsable.
Article 16
Excepcions al dret d'oposició
L'article 15 no és aplicable quan la comunicació de dades tingui lloc en alguna de les circumstàncies
següents:a) Quan la comunicació de dades es faci entre entitats de naturalesa pública, i aquesta comunicació
s'estableixi en les normes de creació de fitxers de naturalesa pública previstes en l'article 30.
b) Quan la comunicació de dades sigui necessària per al compliment de les finalitats i funcions delsregistres públics.
c) Quan la comunicació de dades es faci en compliment d'una norma vigent, o per al complimentd'una norma vigent.
d) Quan la comunicació de les dades sigui necessària per al compliment d'obligacions contractuals
establertes entre la persona interessada i el responsable del tractament, o sigui necessària per alcompliment, desenvolupament i control d'altres relacions jurídiques que puguin existir entre lapersona interessada i el responsable del tractament.
e) Quan la comunicació sigui necessària per preservar l'interès vital de la persona interessada.
f) Quan la comunicació sigui requerida per una ordre judicial.
Secció quarta. Legitimació per al tractament
Article 17Consentiment
El tractament de dades personals només el poden dur a terme els responsables del tractament amb elconsentiment inequívoc de les persones interessades.
Article 18
Excepcions al consentimentEl consentiment de les persones interessades per al tractament de les dades no és necessari sis'esdevé alguna de les circumstàncies següents:a) Quan el tractament de dades correspongui a entitats de naturalesa pública, sempre que eltractament es faci dintre dels límits establerts en l'apartat a) del'article 11.
b) Quan el tractament de dades sigui necessari per al compliment de les finalitats i les funcions delsregistres públics, conforme a la seva normativa.
c) Quan el tractament de les dades es faci d'acord amb una norma vigent.
d) Quan les dades objecte de tractament hagin estat obtingudes de registres públics accessibles.
e) Quan el tractament de les dades sigui necessari per al compliment d'obligacions contractuals
establertes entre la persona interessada i el responsable del tractament, o bé sigui necessari per alcompliment, desenvolupament i control d'altres relacions jurídiques que puguin existir entre lapersona interessada i el responsable del tractament.
f) Quan el tractament sigui necessari per preservar l'interès vital de la persona interessada.
g) Quan el tractament sigui realitzat exclusivament amb finalitats històriques o científiques, od'expressió artística o literària.
Article 19
Dades sensibles
Les dades sensibles només poden ser objecte de tractament o de comunicació amb el consentiment
exprés de la persona interessada. Queda prohibida la creació de fitxers amb la finalitat exclusiva derecollir o tractar dades sensibles relatives a opinions polítiques, creences religioses, pertinença aorganitzacions polítiques o sindicals, salut, vida sexual o origen ètnic de les persones.
Article 20
Excepcions al consentiment exprés per a dades sensibles
El consentiment exprés de la persona interessada per al tractament o la comunicació de dades
sensibles no és necessari si s'esdevé alguna de les circumstàncies següents:a) Quan el tractament o la comunicació de dades sensibles es facin per o entre
entitats de naturalesa pública, siguin estrictament necessaris per al compliment de les seves funcions
i finalitats legítimes, i es puguin incloure en les normes de creació de fitxers de naturalesa pública
previstes en l'article 30.
b) Quan el tractament o la comunicació de dades sensibles siguin necessaris per al compliment deles finalitats i funcions dels registres públics, conforme a la seva normativa.
c) Quan sigui necessari per preservar l'interès vital de la persona afectada.
d) Quan les dades s'hagin obtingut de registres públics accessibles.

e) En relació al tractament de dades sensibles relatives a la salut, quan el tractament o lacomunicació siguin fets per professionals mèdics, sanitaris o de treball social, i siguin necessaris per
al diagnosi i el tractament mèdic o l'assistència sanitària o social.
f) En relació al tractament de dades sensibles relatives a la salut, quan el tractament o lacomunicació siguin necessaris per a la realització d'estudis epidemiològics o per a la prevenció i
tractament d'epidèmies.
Article 21
Fitxers relatius a infraccions i sancions penals o administratives
Només poden crear fitxers relatius a infraccions i sancions penals o administratives les entitats
públiques judicials o administratives que, conforme a una norma vigent, tinguin la capacitat
d'imposar sancions administratives o de resoldre procediments judicials de naturalesa penal.
Secció cinquena. Drets de les persones interessades
Article 22
Dret d'accés
Qualsevol persona interessada té dret a ser informada pel responsable del tractament de les seves
dades que són objecte de tractament. El responsable només pot denegar aquest dret d'accés en elssupòsits previstos en aquesta Llei.
El responsable, si no li correspon denegar l'accés a les dades, ha d'informar la persona interessada
dins un termini màxim de cinc dies hàbils a comptar del moment en què el responsable rebi lasol·licitud de la persona interessada.
El responsable ha de facilitar la informació a través dels mitjans que consideri més oportuns, jasigui mitjançant la visualització directa de les dades, ja sigui per enviament en format imprès, jasigui per qualsevol altra via que consideri convenient.
En qualsevol cas, tota denegació a l'accés a les dades, ha d'estar motivada i serà susceptible d'ésser
recorreguda davant la jurisdicció competent.
Article 23
Dret de rectificació
Qualsevol persona interessada té dret a sol·licitar al responsable del tractament que les dades que
són objecte de tractament siguin corregides, si són errònies.
El responsable només pot denegar aquest dret de rectificació en els supòsits previstos en aquesta
Llei.
Per a l'exercici del dret de rectificació, el responsable pot sol·licitar a la persona interessada que
aporti els documents necessaris per acreditar la correcció i la realitat de les noves dades, i pot
rebutjar la sol·licitud si aquests documents no són aportats per la persona interessada o no acrediten
la realitat de les noves dades.
En qualsevol cas, el responsable del tractament ha de comunicar a la persona interessada ladenegació de la sol·licitud, o la correcció efectiva de les dades, dintre d'un període màxim d'un mes,
a comptar del moment en què rebi la sol·licitud de la persona interessada, si la sol·licitud ja va
acompanyada de tots els documents necessaris per comprovar la realitat i la correcció de les noves
dades, o a comptar del moment en què el responsable rebi la totalitat d'aquests documents.
En qualsevol cas, tota denegació de la sol·licitud ha d'estar motivada i serà susceptible d'ésser

recorreguda davant la jurisdicció competent.
Article 24
Dret de supressió
Qualsevol persona interessada té dret a sol·licitar al responsable del tractament que les dades que
són objecte de tractament siguin suprimides.
El responsable pot denegar aquest dret de supressió en els supòsits següents:a) Quan la conservació de les dades sigui necessària per al responsable del tractament, d'acord amb
una norma vigent.
b) Quan la conservació sigui necessària per al compliment de les finalitats legítimes del responsabledel fitxer, dintre dels terminis màxims establerts a l'apartat c) de l'article 11.
c) Quan la conservació sigui necessària en virtut de les relacions jurídiques o obligacions
contractuals existents entre la persona interessada i el responsable del fitxer, o per al cas depossibles reclamacions judicials o extrajudicials o obligacions administratives derivades d'aquestes
relacions jurídiques o obligacions contractuals.
El responsable del fitxer disposa d'un termini màxim d'un mes, a comptar del moment en què rebi lasol·licitud de la persona interessada, per comunicar-li la supressió efectiva de les dades o ladenegació de la seva sol·licitud, si s'escau alguna de les circumstàncies indicades en el paràgraf
anterior.
En qualsevol cas, davant de la denegació de la sol·licitud, que ha d'estar motivada, l'interessat podrà
efectuar recurs contra dita decisió davant la jurisdicció competent.
Article 25
Exercici dels drets d'accés, rectificació, supressió i oposició
L'exercici dels drets recollits en els articles 15, 22, 23 i 24, no pot sotmetre's, per part delresponsable del fitxer, a cap formalitat, ni al pagament per la persona interessada de les despeses
que hi puguin correspondre.
Article 26
Dret a indemnització
Les sancions previstes en el capítol cinquè d'aquesta Llei s'entenen sense perjudici de la
responsabilitat civil en què pugui incórrer un responsable del tractament en cas d'incompliment dela Llei.

Capítol tercer. Fitxers de naturalesa privada
Article 27
Obligació d'inscripció
Les persones físiques o les persones jurídiques de naturalesa privada que siguin responsables detractament de dades, han d'inscriure els fitxers de dades personals sota el seu control en el registre
públic gestionat per l'autoritat de control indicada en el capítol setè. La persona responsable had'inscriure el fitxer abans de crear-lo.
Article 28
Contingut de la inscripció
En el moment de la inscripció, el responsable del fitxer ha de subministrar la informació següent a
l'autoritat de control:a) Nom i adreça del responsable del tractament.
b) Estructura del fitxer.
c) Finalitat del tractament de les dades.
d) Tipus de dades objecte de tractament.
e) Fonts de les quals s'obtindran les dades.
f) Durada de conservació de les dades.
g) Destinataris o categories de destinataris a qui es preveu comunicar les dades.
h) Comunicacions internacionals de dades previstes.
i) Una descripció genèrica de les mesures tècniques i d'organització que s'apliquin al tractament delfitxer, d'acord amb l'article 12 d'aquesta Llei.
Article 29
Actualització de la inscripció
Igualment, si després de la primera inscripció es produeixen modificacions en la informació
subministrada a l'autoritat de control conforme a l'article 28, el responsable ha d'informar d'aquests
canvis a la referida autoritat de control en el moment en què es produeixin, per a la constància
registral corresponent.

Capítol quart. Fitxers de naturalesa pública
Article 30
Normes de creació de fitxers
La creació, modificació o supressió de fitxers de naturalesa pública s'ha de dur a terme mitjançantuna norma de creació, que ha de ser aprovada per l'entitat pública responsable del seu tractament, ique ha de ser publicada al Butlletí Oficial del Principat d'Andorra abans de la creació, lamodificació o la supressió del fitxer.
No és necessària l'aprovació d'una norma de creació de fitxer de naturalesa pública per a fitxers dedades personals sota el control d'entitats de naturalesa pública relatius a registres públics que
disposin de normativa pròpia, ni tampoc els que fan referència a matèries excloses de l'àmbit
d'aquesta Llei, d'acord amb l'article 5.
Article 31
Contingut de les normes de creació
Les normes de creació o modificació de fitxers de naturalesa pública han de contenir, com a mínim,la informació següent:a) Finalitat del tractament del fitxer.

b) Fonts de les quals s'obtindran les dades de caràcter personal.
c) Tipologia de dades que contindrà el fitxer.
d) Comunicacions internacionals de dades que es preveu efectuar.
e) Altres entitats de naturalesa pública amb les quals es preveu intercanviar dades personals als
efectes de la gestió del fitxer.
f) Identificació dels òrgans responsables del fitxer i dels òrgans davant els quals es podran exercir
els drets d'accés, rectificació, supressió i oposició.
g) Descripció genèrica de les mesures tècniques i d'organització que s'apliquin al tractament delfitxer, d'acord amb l'article 12.
Article 32
Excepcions a l'exercici dels drets d'accés, rectificació, supressió i oposició
Els responsables de fitxers de naturalesa pública poden rebutjar l'exercici dels drets d'accés,rectificació, supressió i oposició per les persones interessades quan considerin que pugui posar en
perill:a) La seguretat pública.
b) Les actuacions administratives destinades a assegurar el compliment de les obligacions
tributàries.
c) La prevenció o persecució d'infraccions administratives.
d) La prevenció o persecució d'infraccions penals.
e) L'interès públic o del mateix interessat.
Capítol cinquè. Infraccions i sancions
Article 33
Infraccions i sancions per a fitxers de naturalesa privada
L'incompliment d'aquesta Llei per part de les persones físiques o de persones jurídiques denaturalesa privada és objecte de sanció administrativa. El primer incompliment per part d'unresponsable de fitxer se sanciona amb multa d'un import màxim de 50.000 euros, i els
incompliments subsegüents en què pugui incórrer el mateix responsable se sancionen amb una
multa d'un import màxim de 100.000 euros.
La quantia de la sanció la fixa l'autoritat de control, tenint en compte els criteris següents:a) Les circumstàncies concretes de la infracció.
b) La gravetat de l'incompliment.
c) El nombre de persones afectades.
d) Els perjudicis causats a les persones interessades.
e) La reincidència.
Article 34
Infraccions i sancions per a fitxers de naturalesa pública
El procediment i les sancions que cal aplicar en cas d'incompliment d'aquesta Llei per part d'entitats
públiques són els establerts en les disposicions reguladores dels règims disciplinaris. A aquests
efectes, la capacitat de sancionar correspon a l'autoritat de control establerta en el capítol setèd'aquesta Llei, sense perjudici dels recursos administratius previstos al Codi de l'Administració o dela tutela judicial que correspongui a les persones interessades.

Capítol sisè. Comunicació internacional de dades
Article 35
Requisits per a la comunicació internacional de dades
No es poden efectuar comunicacions internacionals de dades quan el país de destinació de les dades
no estableixi, en la seva normativa vigent, un nivell de protecció per a dades de caràcter personalequivalent, com a mínim, al que està establert en aquesta Llei.
Article 36Països amb protecció equivalent
S'entén que tenen un nivell de protecció equivalent a aquesta Llei:a) Els països que siguin membres de la Unió Europea.
b) Els països declarats per la Comissió de les Comunitats Europees com a països amb protecció
equivalent.
c) Els països declarats per l'Agència Andorrana de Protecció de Dades.
Article 37
Excepcions
La prohibició establerta en l'article 35 d'aquesta Llei no s'aplica quan la comunicació internacional:a) Es faci amb el consentiment inequívoc de la persona interessada.
b) Es faci d'acord amb convenis internacionals dels quals el Principat d'Andorra sigui part.
c) Es faci a efectes d'auxili judicial internacional, o per al reconeixement,
l'exercici o la defensa d'un dret en el marc d'un procediment judicial.
d) Es faci per a la prevenció o diagnosi mèdiques, assistència sanitària,prevenció o diagnosi social o per l'interès vital de la persona interessada.
e) Es faci amb motiu de remeses bancàries o transferències de diners.
f) Sigui necessària per a l'establiment, l'execució, el compliment o el control de relacions jurídiqueso obligacions contractuals entre la persona interessada i el responsable del fitxer.
g) Sigui necessària per preservar l'interès públic.
h) Sigui de dades que provinguin de registres públics o es faci en compliment de les funcions i
finalitats dels registres públics.
Capítol setè. Autoritat de control
Article 38
Creació de l'Agència Andorrana de Protecció de Dades
Es crea l'Agència Andorrana de Protecció de Dades, organisme públic amb personalitat jurídica
pròpia, independent de les Administracions públiques i amb plena capacitat d'obrar.
Article 39
Composició i finançament de l'Agència Andorrana de Protecció de Dades
L'Agència Andorrana de Protecció de Dades estarà integrada per:a) El cap de l'Agència de Protecció de Dades.
b) Dos inspectors, que dependran del cap de l'Agència.

El cap de l'Agència i els inspectors de Protecció de Dades seran designats pel Consell General, permajoria qualificada de dues terceres parts en primera votació; si en una primera votació nos'assoleix la majoria requerida anteriorment, queden elegits els candidats que, en una segona
votació,obtinguin el vot favorable de la majoria absoluta.
Són designats per un període de quatre anys, designació que podrà renovar-se al final de cadaperíode.
L'Agència Andorrana de Protecció de Dades es finançarà exclusivament de les partides
pressupostàries que cada any estableixi per al seu funcionament el pressupost del Consell General.
Article 40
Potestats de l'Agència Andorrana de Protecció de Dades
Són potestats de l'Agència Andorrana de Protecció de Dades:a) Vetllar pel compliment d'aquesta Llei.
b) Gestionar el Registre Públic d'Inscripció de Fitxers de Dades Personals.
c) Publicar anualment la llista de països amb protecció equivalent, conforme al que estableix
l'article 36 d'aquesta Llei.
d) Exercir la potestat inspectora i de sanció per a les infraccions que es tipifiquen en el capítol
cinquè d'aquesta Llei.
e) Proposar les millores en la normativa de protecció de dades personals que consideri convenients.
f) Elaborar una memòria anual relativa a la seva activitat i als resultats que se'n derivin. La memòria
anual és pública.
Article 41
Potestat d'inspecció
L'Agència Andorrana de Protecció de Dades disposa de competència d'inspecció. Els responsablesde fitxers estan obligats a subministrar als inspectors de l'Agència Andorrana de Protecció de Dades
tota la informació que els sigui sol·licitada, i també a facilitar-los l'accés a les seves dependències i
als recursos informàtics o d'altre tipus destinats al tractament de les dades quan els ho sol·licitin enl'exercici d'aquesta facultat de control.
En qualsevol cas, l'activitat inspectora només podrà ésser duta a terme amb la corresponent
autorització del cap de l'Agència Andorrana de Protecció de Dades, que haurà de contenir la
informació obligatòria que reglamentàriament s'estableixi. Els responsables de fitxers tindran dret a
exigir als inspectors aquesta autorització, i podran denegar la inspecció lícitament si aquesta
autorització no els és exhibida, o si no conté la informació obligatòria que reglamentàriaments'estableixi.
La inspecció la pot iniciar l'Agència Andorrana de Protecció de Dades a iniciativa pròpia o bé asol·licitud de qualsevol persona interessada que consideri que els seus drets han estat afectats o que
un responsable de tractament ha incomplert les obligacions que s'estableixen en aquesta Llei.
Article 42
Potestat de sancionar
L'Agència Andorrana de Protecció de Dades disposa de la capacitat d'imposar les sancions que es
preveuen en el capítol cinquè d'aquesta Llei, d'acord amb el procediment establert en el Codi del'Administració.
En qualsevol cas, correspondrà als inspectors de l'Agència Andorrana de Protecció de Dadesremetre al cap de l'Agència Andorrana de Protecció de Dades les propostes de sancions que esderivin de les seves inspeccions, i al cap resoldre aquestes propostes decidint si s'escau iniciar o noel corresponent procediment sancionador.
Article 43
Registre Públic d'Inscripció de Fitxers de Dades Personals
Es crea el Registre Públic d'Inscripció de Fitxers de Dades Personals, relatiu a les inscripcions defitxers establertes en els articles del 27 al 29 d'aquesta Llei, amb el contingut i característiques que
reglamentàriament s'estableixi.
Correspon a l'Agència Andorrana de Protecció de Dades gestionar el Registre Públic d'Inscripció deFitxers de Dades Personals conforme als següents criteris:a) Correspondrà als inspectors de l'Agència Andorrana de Protecció de Dades:
Revisar les sol·licituds d'inscripció de fitxers i d'actualització d'inscripció de fitxers que s'adrecin al'Agència, i verificar si contenen els requisits establerts en els articles 28 i 29 d'aquesta Llei i en lacorresponent normativa reglamentària.
Proposar al cap de l'Agència l'acceptació o no de les sol·licituds rebudes i, cas de proposar quesiguin rebutjades, detallar-ne els motius.
b) Correspondrà al cap de l'Agència Andorrana de Protecció de Dades resoldre les propostes
d'acceptació o de rebuig d'inscripció, i informar-ne als corresponents responsables de fitxers, amb
indicació detallada dels motius de la seva decisió.
El Registre Públic d'Inscripció de Fitxers de Dades Personals és d'accés públic general i gratuït, i cal
preveure la possibilitat d'accés a la informació continguda en aquest Registre Públic per mitjans
telemàtics.
Article 44
Actuació conforme al Codi de l'Administració
L'Agència Andorrana de Protecció de Dades adequarà en tot moment la seva actuació al Codi del'Administració, les resolucions de la qual seran impugnables conforme al que s'estableix en aital
corpus legislatiu.

Disposicions addicional, transitòries, derogatòria i final
Disposició addicional. Desenvolupament reglamentari
S'encomana al Govern d'Andorra de dictar, en el termini d'un any des de l'entrada en vigor, elsreglaments necessaris per al desenvolupament d'aquesta Llei qualificada, i en especial els referents al'Agència Andorrana de Protecció de Dades.

Disposició transitòria primera. Aprovació i publicació de normes de creació defitxers de naturalesa pública
Les entitats públiques disposen d'un termini d'un any des de l'entrada en vigor d'aquesta Llei peraprovar i publicar al Butlletí Oficial del Principat d'Andorra els decrets previstos en l'article 30 que
afectin fitxers de naturalesa pública existents abans de l'entrada en vigor d'aquesta Llei.

Disposició transitòria segona. Inscripció de fitxers
Les persones físiques i les persones jurídiques de naturalesa privada que estiguin obligades a
inscriure fitxers de dades personals sota el seu control, disposen d'un termini de sis mesos perprocedir a la inscripció dels fitxers de naturalesa privada existents abans de l'entrada en vigord'aquesta Llei. El termini de sis mesos s'inicia a la data de la publicació al Butlletí Oficial delPrincipat d'Andorra de la normativa de desenvolupament que es preveu en la disposició transitòria
tercera.

Disposició transitòria tercera. Normativa reguladora del Registre Públic d'Inscripcióde Fitxers de Dades Personals
Dintre d'un termini de sis mesos des de l'entrada en vigor d'aquesta Llei, el ministeri encarregat delComerç ha d'aprovar i publicar al Butlletí Oficial del Principat d'Andorra la normativa dedesenvolupament que reguli el Registre Públic d'Inscripció de Fitxers de Dades Personals, inclososels models de formularis que els responsables de fitxers hauran d'emprar per procedir a la inscripció,
així com els mitjans a través dels quals es podrà accedir a la informació inclosa en aquest Registre
Públic.

Disposició transitòria quarta. Control del compliment de la Llei fins a l'inici
d'activitat de l'Agència Andorrana de Protecció de Dades
La designació del cap i dels inspectors de l'Agència de Protecció de Dades, així com l'aprovació
dels mitjans i dels recursos econòmics i d'altra naturalesa necessaris per al funcionament d'aquesta
Agència, han de tenir lloc en el termini màxim de sis mesos des de l'aprovació dels reglaments
relatius a l'Agència Andorrana de Protecció de Dades establerts en la disposició addicional. Fins quel'Agència no estigui en funcionament les potestats establertes en els articles del 40 al 43 d'aquesta
Llei seran exercides per les autoritats de control següents:a) Fitxers de naturalesa privada: el ministeri encarregat de Comerçb) Fitxers de naturalesa pública:
El ministeri de la Presidència, per als fitxers de naturalesa pública els responsables dels quals siguin
l'Administració general o les entitats parapúbliques o de dret públic.
Els comuns, per als fitxers de naturalesa pública els responsables dels quals siguin els mateixos
comuns.
El Consell Superior de la Justícia, per als fitxers de naturalesa pública els responsables dels quals
siguin les entitats públiques integrades dintre de l'Administració de Justícia.

Disposició derogatòria. Reglament sobre el banc de dades del sector públic i altres
normesQueda derogada tota disposició que s'oposi a aquesta Llei qualificada de dades personals, i en
especial el Reglament sobre el banc de dades del sector públic de l'any 1976.

Disposició final. Entrada en vigor de la Llei
Aquesta Llei entrarà en vigor al cap de quinze dies de ser publicada al Butlletí
Oficial del Principat d'Andorra.

Casa de la Vall, 18 de desembre del 2003
Francesc Areny Casal
Síndic General
Nosaltres els coprínceps la sancionem i promulguem i n'ordenem la publicació en el Butlletí Oficial
del Principat d'Andorra.
Jacques Chirac
President de la República Francesa
Copríncep d'Andorra

Joan Enric Vives Sicília
Bisbe d'Urgell
Copríncep d'Andorra